Návrh

na skrátené legislatívne konanie o vládnom návrhu zákona, ktorým sa mení a dopĺňa zákon č.  281/2002 Z. z. o prídavku na dieťa a o príspevku k prídavku na dieťa

	Prijatie vládneho návrhu zákona, ktorým sa mení a dopĺňa zákon č. 281/2002 Z. z.  o prídavku na dieťa a o príspevku k prídavku na dieťa podmieňuje vyvážené zostavenie štátneho rozpočtu na rok 2003 a verejných rozpočtov tak, aby sa tento systém nedostal do nerovnováhy. V opačnom prípade by schodok verejných rozpočtov negatívne ovplyvnil ekonomické podmienky Slovenskej republiky v roku 2003, s možným dopadom na menovú pozíciu Slovenskej republiky.
	Z uvedených dôvodov treba podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, aby nedošlo k značným hospodárskym škodám, navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 245/2002 Z. z. o náhradnom výživnom a Fonde náhradného výživného a ktorým sa mení a dopĺňa  zákon č. 94/1963 Zb. Zákon o rodine v znení neskorších predpisov (tlač .....).